b'\n_START_ARTICLE_\nAzerbajd\xc5\xbean na Pesmi Evrovizije\n_START_PARAGRAPH_\nAzerbajd\xc5\xbean je na Pesmi Evrovizije prvi\xc4\x8d nastopil leta 2008, ko sta ga s pesmijo Day After Day predstavljala Elnur in Samir, potem ko je azerbajd\xc5\xbeanska nacionalna televizija \xc4\xb0ctimai Televiziya 5. julija 2007 postala \xc4\x8dlanica Evropske radiodifuzne zveze (EBU). Ker \xc5\xa1e dotlej ni sodeloval na izboru, sta  se Elnur in Samir morala najprej pomeriti v polfinalu, kjer sta se uvrstila v finalni izbor. Visoko \xc5\xa1tevilo to\xc4\x8dk so Azerbajd\xc5\xbeanu namenile zlasti dr\xc5\xbeave z obse\xc5\xbeno azerbajd\xc5\xbeansko diasporo: Tur\xc4\x8dija (12 to\xc4\x8dk), Rusija (10 to\xc4\x8dk), Ukrajina (10 to\xc4\x8dk) in Mad\xc5\xbearska (10 to\xc4\x8dk). Na koncu se je pesem uvrstila na uspe\xc5\xa1no 8. mesto. Leta 2009 sta azerbajd\xc5\xbeanska predstavnika AySel in Arash ponovno dosegla mesto med najbolj\xc5\xa1imi 10\xcb\x90 3. mesto. Leta 2013 je azerbajd\xc5\xbeanski predstavnik Farid Mammadov zasedel 2. mesto. Izbor so na televiziji predvajali \xc5\xbee v predhodnih letih. Azerbajd\xc5\xbean je leta 2011 zmagal na tekmovanju za Pesem Evrovizije. Zaradi zmage je Pesem Evrovizije 2012 potekala v azerbajd\xc5\xbeanski  prestolnici Baku. \xc5\xbde od 2016 se Azerbajd\xc5\xbeani niso uvrstili med najbolj\xc5\xa1ih 10. 2014 se niso uvrstili niti med najbolj\xc5\xa1ih 20, z 22. mestom. Leta 2015 so se z dvanajstim mestom vrnili med najbolj\xc5\xa1ih dvajset. 2016 so dosegli 17.mesto, 2017 pa na 14. mesto. Letos pa so se uvrstili na 11. mesto v polfinalu, kar je njihova prva nekvalifikacija v finale.'